
ΔΙ ΑΚΗΡΥΞΕ ΙΣ 

(ΐ) 

ΝΟΜΟΣ ΜΕΣΣΗΝΙΑΣ 
ΔΗΜΟΣ ΚΑΛΑΜΑΤΑΣ 

Αριθμ. 18538 

Ο Δήμος Καλαμάτας διακηρύσσει ανοικτό μειοδοτικό 
διεθνή επαναδημοπρατούμενο Διαγωνισμό με σφραγι¬ 
σμένες προσφορές και με κριτήριο κατακύρωσης: το 
μεγαλύτερο ποσοστό έκπτωσης στην ομάδα 1-3, στη 
μέση τιμή λιανικής πώλησης στην πόλη της Καλαμά¬ 
τας (καύσιμα), σύμφωνα με τις διατάξεις της υπ’ αριθμ. 
11389/93 υπουργικής απόφασης (ΕΚΠΟΤΑ). 

ΠΡΟΫΠΟΛΟΓΙΣΜΟΣ 775.214,086 συμπεριλαμβανομένου 
του Φ.Π.Α. Τα προς προμήθεια είδη έχουν ως εξής: 



Ονοματο¬ 
λογία ορν 

α/α 

Είδος 

Ποσότητα 

Ομάδα 1 

09134100-5 

1 

ΟΪΘδθΙ 

κίνησης 

325.930 11 

Ομάδα 2 

09132000-3 

2 

Αμόλυβδη 
βενζίνη απλή 

34.900 11 

Ομάδα 3 

09135100-3 

3 

ϋίθδΘΐ 

θέρμανσης 

223.100 Ιί 


Ο διαγωνισμός θα γίνει στις 28/05/2014 ημέρα Τετάρ¬ 
τη στα γραφεία του Τμήματος Προμηθειών και Αποθή¬ 
κης, Αριστομένους 28, του Δήμου Καλαμάτας, ενώπιον 
της αρμόδιας επιτροπής. Σε περίπτωση απεργίας ο δι¬ 
αγωνισμός θα διενεργηθεί την αμέσως επόμενη εργά¬ 
σιμη (μετά τη λήξη της απεργίας). 

Ώρα έναρξης παραλαβής προσφορών ορίζεται η 10:00 π.μ. 
και λήξης 11:00 π.μ. Στο διαγωνισμό γίνονται δεκτοί, 
φυσικά ή νομικά πρόσωπα, συνεταιρισμοί και ενώσεις 
προμηθευτών. Οι προσφορές θα έχουν χρόνο ισχύος όχι 
μικρότερο από έξι (6) μήνες από την επομένη της διενέρ¬ 
γειας του διαγωνισμού. Εναλλακτικές προσφορές δεν 
γίνονται δεκτές και απορρίπτονται ως απαράδεκτες. 

Για την συμμετοχή στο διαγωνισμό ορίζεται εγγύηση, 
με εγγυητική επιστολή από αναγνωρισμένη τράπεζα ή 
από το Ταμείο Παρακαταθηκών και Δανείων, ίση προς 
το 1% του προϋπολογισμού της αξίας της προμήθειας 
(συμπεριλαμβανομένου του Φ.Π.Α.). Κατά την υπογρα¬ 
φή της σύμβασης η εγγυητική επιστολή συμμετοχής 
αντικαθίσταται από εγγυητική επιστολή καλής εκτέ¬ 


λεσης, ποσού 4% επί του ποσού της σύμβασης χωρίς 
τον αναλογούντα Φ.Π.Α. με ισχύ για όλο το χρονικό 
διάστημα ισχύος της σύμβασης καθώς και τυχόν πα¬ 
ρατάσεις αυτής. 

Οι ενδιαφερόμενοι δύνανται να λάβουν γνώση και 
να παραλάβουν τα τεύχη δημοπράτησης, στο Τμήμα 
Προμηθειών του Δήμου Καλαμάτας, αρμόδιος Λαγωνι- 
κάκος Σπύρος, οδός Αριστομένους 28, τηλ 27213-60717 
ΐαχ: 27213-60718. 

Ημερομηνία αποσφράγισης προσφορών: 28/05/2014, 
ώρα έναρξης 10:00 π.μ. και λήξης παραλαβής των προ¬ 
σφορών 11:00 π.μ. Η αποσφράγιση των προσφορών γί¬ 
νεται δημόσια 
Διαδικασίες προσφυγής: 

Αρμόδιος φορέας: ΕΠΙΤΡΟΠΗ ΔΙΕΞΑΓΩΓΗΣ ΔΙΑΓΩ¬ 
ΝΙΣΜΟΥ ΠΑ ΤΗΝ ΠΡΟΜΗΘΕΙΑ ΥΓΡΩΝ ΚΑΥΣΙΜΩΝ ΓΙΑ 
ΤΙΣ ΑΝΑΓΚΕΣ ΤΟΥ ΔΗΜΟΥ ΚΑΛΑΜΑΤΑΣ ΠΑ ΤΟ ΕΤΟΣ 
2014-2015. ΑΡΙΣΤΟΜΕΝΟΥΣ 28, 24100 ΚΑΛΑΜΑΤΑ. ΤΗΛ.: 
27213-60717, ίαχ: 27213-60718. 

Προθεσμίες υποβολής προσφυγών: Γ ια τις ενστάσεις 
εφαρμόζεται το άρθρο 15 της υπουργικής απόφασης 
11389/23-03-2-1993 «Περί Ε.Κ.Π.Ο.ΤΑ.». Ενστάσεις για 
οποιοδήποτε άλλο λόγο, εκτός των αναφερομένων στο 
παραπάνω άρθρο δεν γίνονται δεκτές. 

Η δαπάνη δημοσίευσης της παρούσης βαρύνει τον 
ανάδοχο. Ημερομηνία αποστολής της παρούσας προ¬ 
κήρυξης στην Ευρωπαϊκή Επιτροπή: 04/04/2014. 

Καλαμάτα, 4 Απριλίου 2014 

Ο Δήμαρχος 
ΠΑΝΑΓΙΩΤΗΣ ΝΙΚΑΣ 
-♦- 

( 2 ) 

ΝΟΜΟΣ ΚΥΚΛΑΔΩΝ 
ΔΗΜΟΣ ΘΗΡΑΣ 

Αριθμ. 4670 
ΤΜΗΜΑ I: ΑΝΑΘΕΤΟΥΣΑ ΑΡΧΗ 
1.1) ΕΠΩΝΥΜΙΑ, ΔΙΕΥΘΥΝΣΕΙΣ ΚΑΙ ΣΗΜΕΙΟ (-Α) ΕΠΑΦΗΣ 
Εργοδότης - Αναθέτουσα Αρχή: Δήμος Θήρας 
Υπηρεσία που διεξάγει τον διαγωνισμό: Διεύθυνση Τε¬ 
χνικών Υπηρεσιών, Προγραμματισμού και Πολεοδομικών 
Εφαρμογών του Δήμου Θήρας. 

Αρμόδιος υπάλληλος για επικοινωνία: Λιονουδάκη 
Ελευθερία, τηλ. 22863 60160. 
















1968 

ΤΜΗΜΑ II: ΑΝΤΙΚΕΙΜΕΝΟ ΤΗΣ ΣΥΜΒΑΣΗΣ 
11.1) ΠΕΡΙΓΡΑΦΗ: Ο τίτλος της μελέτης είναι «Πολεο¬ 
δόμηση οικισμού Καμαρίου Δήμου Θήρας». 

Μελέτη: Τοπογραφική - Πολεοδομική - Γεωλογική - 
Υδραυλική». 

11.1.1. Σύντομη περιγραφή της σύμβασης 
Η σύμβαση αφορά στην εκπόνηση όλων των απα¬ 
ραίτητων μελετών για την Πολεοδόμηση του οικισμού 
Καμαρίου του Δήμου Θήρας 
και συγκεκριμένα τις ακόλουθες μελέτες: 

- Τοπογραφική (Αποτύπωση - κτηματογράφηση) 

- Πολεοδομική 

- Γεωλογική (Γεωλογική καταλληλότητα) 

- Υδραυλική (Οριοθέτησης ρεμάτων) 

Η σύμβαση καλύπτεται από τη συμφωνία για τις δη¬ 
μόσιες συμβάσεις, δεν κατανέμεται σε τμήματα και δεν 
θα ληφθούν υπόψη εναλλακτικές προσφορές. 
Προεκτιμώμενη Αμοιβή: 
α) Συνολική: 426.459,45 € (χωρίς ΦΠΑ) 
β) Ανά Κατηγορία Μελέτης: 

1.151.828,63 € για μελέτη κατηγορίας 16 (Μελέτες Το¬ 
πογραφίας) 

2.242.443,00 για μελέτη κατηγορίας 02 (Πολεοδομικές 
και Ρυμοτομικές Μελέτες) 

3. 20.856,82 € για μελέτη κατηγορίας 20 (Γεωλογικές 
Υδρογεωλογικές και Γεωφυσικές Μελέτες καΓΕρευνες) 

4. 11.331,00 € για μελέτη κατηγορίας 13 (Μελέτες 
Υδραυλικών Έργων) 

Διάρκεια της Σύμβασης ή Προθεσμία εκτέλεσης: 

Η συνολική προθεσμία για την περαίωση του αντι¬ 
κειμένου της σύμβασης ορίζεται σε είκοσι πέντε (25) 
μήνες από την υπογραφή του ιδιωτικού συμφωνητικού. 

Ο καθαρός χρόνος ολοκλήρωσης του μελετητικού 
αντικειμένου ορίζεται σε δεκαεννέα (19) μήνες. 

Τμήμα III Α: Νομικές, Οικονομικές και Τεχνικές πλη¬ 
ροφορίες: 

1. Απαιτούμενες Εγγυήσεις 
Εγγύηση συμμετοχής: 

Η εγγύηση συμμετοχής στη διαδικασία του διαγω¬ 
νισμού ανέρχεται σε 8.529,19 ευρώ (€) (αντιστοιχεί σε 
ποσοστό 2% επί της προεκτιμώμενης αμοιβής της σύμ¬ 
βασης) 

Εγγύηση καλής εκτέλεσης: 

Η εγγύηση καλής εκτέλεσης που θα καταθέσει ο ανά- 
δοχος για την υπογραφή της σύμβασης ανέρχεται σε 
21.322,97 ευρώ (€) (5% επί της προεκτιμώμενης αμοιβής 
της σύμβασης) 

2. Κύριοι όροι χρηματοδότησης και πληρωμής. 

Η μελέτη θα χρηματοδοτηθεί από ίδιους πόρους του 
Δήμου 

3. Αν η σύμβαση ανατεθεί σε σύμπραξη ή κοινοπραξία, 
δεν είναι υποχρεωτικό να λάβει συγκεκριμένη νομική 
μορφή. Δικαιούνται να συμμετέχουν φυσικά ή νομικά 
πρόσωπα αυτοτελώς ή σε σύμπραξη ή σε κοινοπραξία 
σύμφωνα με το Ν. 3316/2005. 

4. Δεν τίθενται άλλοι ειδικοί όροι στους οποίους υπό- 
κειται η εκτέλεση της σύμβασης. Η εκτέλεση της σύμβα¬ 
σης υπόκειται στις διατάξεις του Ν. 3316/2005 «Ανάθεση 
και εκτέλεση δημοσίων συμβάσεων εκπόνησης μελετών 
και παροχής συναφών υπηρεσιών». 

III Β. 1. Οι απαιτήσεις για την προσωπική κατάσταση 
των διαγωνιζομένων αναφέρονται στο άρθρο 19 του 
τεύχους της αναλυτικής Προκήρυξης. Τα απαιτούμενα 


δικαιολογητικά - αποδεικτικά έγγραφα για τη συμμε¬ 
τοχή στο διαγωνισμό αναφέρονται στο άρθρο 21 του 
τεύχους της αναλυτικής Προκήρυξης ενώ στην παρά¬ 
γραφο 21.3 του ίδιου άρθρου αναφέρονται τα απαι- 
τούμενα δικαιολογητικά προσωπικής κατάστασης των 
διαγωνιζομένων. 

2. Στο διαγωνισμό καλούνται: 

α) ημεδαποί ενδιαφερόμενοι (μεμονωμένοι ή σε σύ¬ 
μπραξή ή κοινοπραξία) που καλύπτουν τις κατηγορίες 
μελετών και είναι εγγεγραμμένοι στα Ελληνικά Μητρώα 
(Μελετητών ή Γ ραφείων Εταιρειών) του άρθρου 39 του 
Ν. 3316/2005 (ή, μέχρι την έναρξη εφαρμογής αυτού 
του άρθρου, του Ν. 716/1977 και των εκτελεστικών του 
διαταγμάτων), στις ακόλουθες κατηγορίες και τάξεις: 

1. στην κατηγορία μελέτης 16, πτυχία τάξεων Γ' 

2. στην κατηγορία μελέτης 02, πτυχία τάξεων Γ' ή Δ’ 

3. στην κατηγορία μελέτης 20, πτυχία τάξης Α' ή Β' 

4. στην κατηγορία μελέτης 13, πτυχία τάξης Α' 

β) Αλλοδαποί προερχόμενοι από χώρες - μέλη της 
Ε.Ε. ή του Ε.Ο.Χ. που τηρούν αντίστοιχα μητρώα (κατά 
το άρθρο 18.2.2 της προκήρυξης), σύμφωνα με το άρθρο 
52 της οδηγίας 2004/18/ΕΚ, εγγεγραμμένοι σε τάξεις 
και κατηγορίες μελετών αντίστοιχες με τις προανα- 
φερθείσες ή 

γ) Αλλοδαποί προερχόμενοι από χώρες - μέλη της Ε.Ε. 
ή του Ε.Ο.Χ. που δεν τηρούν μητρώα (κατά το άρθρο 
18.2.3 της προκήρυξης, ή κράτη που έχουν κυρώσει την 
συμφωνία για τις δημόσιες συμβάσεις του Παγκόσμιου 
Οργανισμού Εμπορίου. Οι ενδιαφερόμενοι πρέπει στη 
περίπτωση αυτή να είναι εγγεγραμμένοι στα Επαγγελ¬ 
ματικά / Εμπορικά Μητρώα του Παραρτήματος IX Γ της 
οδηγίας 2004/18/ΕΚ ή στα αντίστοιχα μητρώα των χω¬ 
ρών τους και να διαθέτουν γενική εμπειρία αντίστοιχη 
αυτής που απαιτείται για την εγγραφή στα ελληνικά 
Μητρώα, δηλαδή στελεχικό δυναμικό με εμπειρία σε 
αντίστοιχες κατηγορίες μελετών, κατά το άρθρο 39 
του Ν. 3316/2005, ως εξής: 

1. Για την κατηγορία μελέτης 16,1 τουλάχιστον στέ¬ 
λεχος 12 - ετούς εμπειρίας, 

2. για την κατηγορία μελέτης 02,1 τουλάχιστον στέ¬ 
λεχος 12 - ετούς εμπειρίας, 

3. για την κατηγορία μελέτης 20,1 τουλάχιστον στέ¬ 
λεχος 4 - ετούς εμπειρίας 

4. για την κατηγορία μελέτης 13,1 τουλάχιστον στέ¬ 
λεχος 4 - ετούς εμπειρίας, 

δ) Κάθε διαγωνιζόμενος που πληροί τις προϋποθέσεις, 
οφείλει να διαθέτει, επιπλέον και ειδική τεχνική και 
επαγγελματική ικανότητα. 

Η ειδική τεχνική ικανότητα αποδεικνύεται 

Από την διάθεση του παρακάτω εξειδικευμένου προ¬ 
σωπικού που θα περιληφθεί αντίστοιχα και στην «ομάδα 
μελέτης» του Φακέλου Τεχνικής Προσφοράς: 

• Πτυχιούχο Περιβαλλοντολόγο ή 

• Μηχανικό Περιβάλλοντος ή 

• Πτυχιούχο αναγνωρισμένου ανώτατου εκπαιδευτικού 
ιδρύματος με εμπειρία στον περιβαλλοντικό σχεδίασμά. 

3. Κάθε διαγωνιζόμενος απαιτείται να καλύπτει συ¬ 
νολικά τις απαιτήσεις των παρ. 1 και 2. Κάθε μέλος σύ¬ 
μπραξης ή κοινοπραξίας απαιτείται να εμπίπτει σε μία 
από τις περιπτώσεις της παρ. 2 και να συμμετέχει σε ένα 
και μόνο διαγωνιζόμενο σχήμα, επί ποινή αποκλεισμού 
της σύμπραξης ή κοινοπραξίας στην οποία μετέχει. 

Η σύμπραξη μπορεί να αφορά στην ίδια ή / και σε 

διαφορετικές κατηγορίες των επί μέρους μελετών. Σε 
περίπτωση σύμπραξης στην ίδια κατηγορία μελέτης, ο 
μέγιστος αριθμός συμπραττόντων είναι τρεις (3), επί 
ποινή αποκλεισμού της διαγωνιζόμενης σύμπραξης. 
ΤΜΗΜΑ IV Α. ΔΙΑΔΙΚΑΣΙΑ. 

Ο διαγωνισμός θα ανατεθεί με ανοικτή διαδικασία και 
κριτήριο την πλέον συμφέρουσα από οικονομική άποψη 
προσφορά, με τα ακόλουθα κριτήρια: 

1. Πληρότητα και αρτιότητα της εκτίμησης του γενικού 
και ειδικού αντικειμένου της μελέτης (βαρύτητα 35%) 

2. Οργανωτική αποτελεσματικότητα της ομάδας εκ¬ 
πόνησης της μελέτης (βαρύτητα 40%) 

3. Οικονομική προσφορά (βαρύτητα 25%). 

Β. Όροι για την παραλαβή των τευχών του διαγωνι¬ 
σμού: 

1. Προθεσμία υποβολής αίτησης για παροχή εγγράφων 
και πληροφοριών μέχρι και οκτώ (8) ημέρες πριν από τη 
λήξη της προθεσμίας υποβολής των προσφορών δηλα¬ 
δή συγκεκριμένα μέχρι τις 27 Ιουνίου 2014, έναντι κα¬ 
ταβολής δαπάνης αναπαραγωγής των εγγράφων 20,00 
ευρώ. Υπάρχει δυνατότητα ταχυδρομικής αποστολής, 
κατόπιν συνεννόησης με την υπηρεσία. 

2. Προθεσμία υποβολής προσφορών είναι η Τετάρ¬ 
τη 09 Ιουλίου 2014 και ώρα 10:00 κατά την οποία θα 
ανοιχτούν οι προσφορές σε δημόσια συνεδρίαση της 
Επιτροπής Διαγωνισμού. Τα έντυπα των προσφορών 
πρέπει να είναι συνταγμένα στην ελληνική γλώσσα. 

3. Απαιτούμενος χρόνος ισχύος προσφορών οκτώ (8) 
μήνες. 

ΤΜΗΜΑ V: ΣΥΜΠΛΗΡΩΜΑΤΙΚΕΣ ΠΛΗΡΟΦΟΡΙΕΣ 
Ενστάσεις και προσφυγές (κατά την Οδηγία 89/665 
και το Ν. 2522/97), κατατίθενται στην αρχή που διεξάγει 
το διαγωνισμό ήτοι η Οικονομική Επιτροπή του Δήμου 
Θήρας, από την οποία μπορούν επίσης να ληφθούν σχε¬ 
τικές πληροφορίες. 

Ενστάσεις μπορούν να ασκηθούν: 
α) Κατά της προκήρυξης και των τευχών του δια¬ 
γωνισμού, το αργότερο επτά (7) ημέρες πριν από τη 
διενέργεια του διαγωνισμού. 

β) Κατά των Πρακτικών της Επιτροπής διαγωνισμού 
και συγκεκριμένα: 

βΐ. κατά του Πρακτικού I (Ελεγχος Δικαιολογητικών 
Συμμετοχής) σε πέντε (5) εργάσιμες ημέρες 
β2. κατά του Πρακτικού II (Αξιολόγηση Τεχνικών Προ¬ 
σφορών) σε δέκα (10) ημερολογιακές ημέρες 
β3. κατά του Πρακτικού III (Αξιολόγηση Οικονομικών 
Προσφορών) σε πέντε (5) εργάσιμες ημέρες 
Οι προθεσμίες αρχίζουν από την επομένη της ημερο¬ 
μηνίας ανακοίνωσης της γνωστοποίησης τοιχοκόλλη¬ 
σης των αντίστοιχων Πρακτικών. 

ΣΗΜΕΙΩΣΗ. Περίληψη που περιέχει τις πληροφορίες 
της παρούσας απεστάλη ήδη στην Υπηρεσία Επισήμων 
Εκδόσεων της Ε.Ε. στις 31 Μαρτίου 2014. 

Θήρα, 7 Απριλίου 2014 
Ο Δήμαρχος 

ΑΝΑΣΤΑΣΙΟΣ ΝΙΚΟΛΑΟΣ ΖΩΡΖΟΣ 

-♦- 

(3) 

ΔΗΜΟΣ ΑΜΦΙΚΛΕΙΑΣ - ΕΛΑΤΕΙΑΣ 
Αριθμ. 5280 

Ο Δήμος Αμφίκλειας - Ελάτειας διακηρύσσει την με 
ανοικτή δημοπρασία επιλογή αναδόχου για την κατα¬ 


σκευή του έργου «ΕΓΚΑΤΑΣΤΑΣΗ ΕΠΕΞΕΡΓΑΣΙΑΣ ΛΥ¬ 
ΜΑΤΩΝ ΑΜΦΙΚΛΕΙΑΣ» προϋπολογισμού δημοπράτησης 
3.210.300,00 ευρώ (με Φ.Π.Α. και αναθεώρηση) που θα 
διεξαχθεί σύμφωνα με τις διατάξεις του Ν. 3669/2008, 
και καλεί τους ενδιαφερομένους εργολήπτες να υπο¬ 
βάλλουν προσφορά για την ανάδειξη αναδόχου κατα¬ 
σκευής του ως άνω έργου. 

ΑΝΑΘΕΤΟΥΣΑ ΑΡΧΗ: 

Δήμος Αμφίκλειας - Ελάτειας, Δ/νση Κηφισσού 30 
Τιθορέα Φθιώτιδας, Τηλ.: 22343-50300 Ραχ: 22340-49872, 
θ-πιαίΙ: ίηίο@ς|Ιπιθ5-3πιΐΙΙ<Ιί3δ-θΐ3ΐΐ3δ.9Γ 

ΑΝΤΙΚΕΙΜΕΝΟ ΤΗΣ ΣΥΜΒΑΣΗΣ: 

Η Εγκατάσταση Επεξεργασίας Λυμάτων (ΕΕΛ) θα εξυ¬ 
πηρετήσει τις ανάγκες του οικισμού της Αμφίκλειας, με 
καλυπτόμενο πληθυσμό 20ετίας 5.300 κατοίκους (Β' 
Φάση) και 40ετίας (Γ' Φάση) 7.200 κατοίκους, σήμερα 
(Α' Φάση) ο πληθυσμός αιχμής ανέρχεται σε 4.000 ι.κ. 

Η εφαρμοζόμενη μέθοδος επεξεργασίας είναι το σύ¬ 
στημα της Ενεργού Ιλύος με παρατεταμένο αερισμό 
(ΕχΙβηάθά ΑθΓ3ίίοη) με ταυτόχρονη πλήρη σταθεροποί¬ 
ηση της ιλύος. Επίσης προβλέπεται απονιτροποίηση 
καθώς και η συνδυασμένη βιολογική και χημική απομά¬ 
κρυνση φωσφόρου (ΒΝΒ δγδίθπι). 

Η ΕΕΛ περιλαμβάνει και Τριτοβάθμια Επεξεργασία 
(Φίλτρανση - απολύμανση με IIV), η οποία όπως και 
η χημική αποφωσφόρωση δεν είναι επιλέξιμες και θα 
καλυφθούν από ίδιους πόρους του Δήμου. 

Στο υποέργο αυτό περιλαμβάνεται και ο Κεντρικός 
Αποχετευτικός Αγωγός (ΚΑΑ) Από το σημείο που σή¬ 
μερα διατίθενται ανεξέλεγκτα τα λύματα (μέσω του 
παντορροϊκού δικτύου) σε ρέμα μέχρι τα έργα εισόδου 
της ΕΕΛ. Έχει μήκος 720 μ. και διάμετρο Φ400. 

Το αντικείμενο της εργολαβίας περιλαμβάνει: 

- την εκπόνηση της Οριστικής Μελέτης, της μελέτης 
Εφαρμογής και κάθε είδους συμπληρωματικής μελέτης 
και έρευνας, 

- την κατασκευή των έργων Πολιτικού Μηχανικού, 

- την προμήθεια και εγκατάσταση όλου του ηλεκτρο- 
λογικού και μηχανολογικού εξοπλισμού, 

- την θέση σε αποδοτική λειτουργία και τις δοκιμές 
ολοκλήρωσης, 

- την δοκιμαστική λειτουργία του έργου για χρονικό 
διάστημα έξι (6) μηνών. 

Επίσης στο αντικείμενο της παρούσας εργολαβίας 
περιλαμβάνεται και κάθε εργασία ή προμήθεια και εγκα¬ 
τάσταση εξοπλισμού, η οποία είναι αναγκαία για την 
ολοκληρωμένη κατασκευή και άρτια και αποδοτική λει¬ 
τουργία του Έργου, έστω και αν δεν αναφέρεται ρητά 
στα Τεύχη Δημοπράτησης. 

ΠΡΟΘΕΣΜΙΑ ΕΚΤΕΛΕΣΗΣ ΤΟΥ ΕΡΓΟΥ: 

Η συνολική προθεσμία εκτέλεσης του έργου ανέρ¬ 
χεται σε είκοσι τέσσερις (24) μήνες από την ημέρα 
υπογραφής της σύμβασης, εκ των οποίων οι δεκαοκτώ 
(18) μήνες αφορούν την ολοκλήρωση των εργασιών κα¬ 
τασκευής του έργου, και οι έξι (6) μήνες την δοκιμαστική 
λειτουργία του έργου. 

ΠΡΟΫΠΟΘΕΣΕΙΣ ΣΥΜΜΕΤΟΧΗΣ: 

Α. Δικαίωμα συμμετοχής έχουν: 

Α.1. Μεμονωμένες εργοληπτικές επιχειρήσεις, οι οποίες: 

α. Εγγεγραμμένες στο Μητρώο Εργοληπτικών Επι¬ 
χειρήσεων (Μ.Ε.ΕΠ.) που τηρείται στη Γ.Γ.Δ.Ε. του Υ.ΠΕ. 
ΧΩ.Δ.Ε., εφόσον ανήκουν: 

- για έργα κατηγορίας ΥΔΡΑΥΛΙΚΑ: 2η ή 3η τάξη ανε¬ 
ξαρτήτου έδρας καθώς και 4η τάξη αν έχει έδρα τον 

Νομό Φθιώτιδας ή τον Νομό Φθιώτιδας δηλωθέντα ως 
δεύτερο Νομό και 

- για έργα κατηγορίας ΗΛΕΚΤΡΟΜΗΧΑΝΟΛΟΓΙΚΑ: 2η 
ή 3η τάξη ανεξαρτήτου έδρας καθώς και 4η τάξη αν 
έχει έδρα τον Νομό Φθιώτιδας ή τον Νομό Φθιώτιδας 
δηλωθέντα ως δεύτερο Νομό και. 

- για έργα κατηγορίας ΚΑΘΑΡΙΣΜΟΥ και ΕΠΕΞΕΡ- 
ΓΑΣΙΑΣ: 1η ή 2η τάξη ανεξαρτήτου έδρας καθώς και 
3η τάξη αν έχει έδρα τον Νομό Φθιώτιδας ή τον Νομό 
Φθιώτιδας δηλωθέντα ως δεύτερο Νομό. 

β. Προερχόμενες από κράτη - μέλη της Ευρωπαϊκής 
Ένωσης ή του Ευρωπαϊκού Οικονομικού Χώρου (Ε.Ο.Χ.) 
ή από κράτη που έχουν υπογράψει την συμφωνία για 
τις Δημόσιες Συμβάσεις (Σ.Δ.Σ.) του Παγκόσμιου Οργα¬ 
νισμού Εμπορίου (Π.Ο.Ε.), στα οποία τηρούνται επίσημοι 
κατάλογοι αναγνωρισμένων εργοληπτών, εφόσον είναι 
εγγεγραμμένες στους καταλόγους αυτούς και σε τάξη 
και κατηγορία αντίστοιχη με τις καλούμενες του Ελλη¬ 
νικού Μητρώου Μ.Ε.ΕΠ. 

γ. Προερχόμενες από ως ανωτέρω β' κράτη, στα οποία 
δεν τηρούνται επίσημοι κατάλογοι αναγνωρισμένων 
εργοληπτών, εφόσον αποδεικνύουν ότι έχουν εκτελέσει 
έργα παρόμοια με το δημοπρατούμενο, από ποιοτική 
και ποσοτική άποψη. 

Α.2 Κοινοπραξίες Εργοληπτικών Επιχειρήσεων των 
παραπάνω περιπτώσεων α, β και γ σε οποιονδήποτε 
συνδυασμό μεταξύ τους, υπό τους όρους του άρθρου 16 
παρ. 7 του Ν. 3669/08 (Κοινοπραξία στην ίδια κατηγορία) 
και υπό τον όρο ότι κάθε Εργοληπτική Επιχείρηση θα 
συμμετέχει στο κοινοπρακτικό σχήμα με ποσοστό όχι 
μικρότερο του 25% της καλούμενης κατηγορίας. 

Α.3 Κοινοπραξίες εργοληπτικών επιχειρήσεων για την 
κάλυψη των διαφόρων κατηγοριών των εργασιών του 
έργου υπό τους όρους της παρ. 3 του άρθρου 16 του 
Ν. 3669/08. Το ποσοστό συμμετοχής της κάθε επιχεί¬ 
ρησης στο κοινοπρακτικό σχήμα προκύπτει από τον 
προϋπολογισμό της κατηγορίας για την οποία αυτή 
συμμετέχει και δεν είναι απαραίτητο να αναγράφεται. 
Κατηγορία εργασιών με ποσοστό κάτω του 10% του 
προϋπολογισμού του έργου (χωρίς αναθεώρηση και 
Φ.Π.Α.), εφόσον δεν καλείται στη δημοπρασία, αθροίζε¬ 
ται στον προϋπολογισμό της μεγαλύτερης κατηγορίας. 

Α.4 Κοινοπραξίες εργοληπτικών επιχειρήσεων εγγε¬ 
γραμμένων στην 1η τάξη για έργα κατηγορίας ΗΛΕ- 
ΚΤΡΟΜΗΧΑΝΟΛΟΓΙΚΑ ΕΡΓΑ, με τις προϋποθέσεις της 
παρ. 10 του άρθρου 16 του Ν. 3669/08 (αναβάθμιση ορίου 
λόγω κοινοπραξίας). 

Α.5 Κάθε εργοληπτική επιχείρηση συμμετέχει είτε με¬ 
μονωμένα είτε ως μέλος ενός κοινοπρακτικού σχήματος. 
Γίνονται επίσης δεκτές και μεμονωμένες εργοληπτικές 
επιχειρήσεις ή κοινοπραξίες εργοληπτικών επιχειρή¬ 
σεων κατ’ εφαρμογή της παρ. 9 του άρθρου 16 του 
Ν. 3669/08 («κύρια κατηγορία» τα ηλεκτρομηχανολογικά 
έργα). Κατά τα λοιπά εφαρμόζονται οι ισχύουσες δια¬ 
τάξεις για τη συμμετοχή εργοληπτικών επιχειρήσεων 
σε διαγωνισμούς για την κατασκευή Δημοσίων Έργων. 

Α.6. Απαγορεύεται η εκπροσώπηση δύο ή περισσοτέ¬ 
ρων επιχειρήσεων ή Κοινοπραξιών από το ίδιο φυσικό 
πρόσωπο. 

Α.7. Σε περίπτωση Κοινοπραξίας θα υποβληθούν 
υπεύθυνες δηλώσεις των νομίμων εκπροσώπων των 
μελών της Κοινοπραξίας στις οποίες θα δηλώνεται ότι 
αν αναδειχθούν «Ανάδοχος» του έργου θα συστήσουν 


Κοινοπραξία με συμβολαιογραφικό έγγραφο σύμφωνα 
με την Ελληνική Νομοθεσία και συγκεκριμένα σύμφωνα 
με το άρθρο 35 του Π.Δ. 609/85 και θα δηλώνεται το πο¬ 
σοστό συμμετοχής εκάστου μέλους στην Κοινοπραξία. 
Β. Επαγγελματικά προσόντα: 

Κάθε Εργοληπτική Επιχείρηση, που μετέχει στο δια¬ 
γωνισμό, μεμονωμένα ή ως μέλος Κοινοπραξίας, οφείλει 
να διαθέτει τα παρακάτω επαγγελματικά προσόντα: 

Β.1. Να μη βρίσκεται σε πτώχευση, εκκαθάριση, ανα¬ 
γκαστική διαχείριση ή, προκειμένου περί αλλοδαπών, σε 
οποιαδήποτε άλλη ανάλογη κατάσταση, που προκύπτει 
από μια παρόμοια διαδικασία, η οποία προβλέπεται από 
την εθνική νομοθεσία του Κράτους προέλευσής της. 

Β. 2. Να μην έχουν καταδικαστεί αμετάκλητα οι διαχει¬ 
ριστές σε περίπτωση ομόρρυθμων (Ο.Ε.), ετερόρρυθμων 
(ΕΈ.) και εταιρειών περιορισμένης ευθύνης (Ε.Π.Ε.), ο 
πρόεδρος και ο διευθύνων σύμβουλος σε περίπτωση 
ανώνυμης εταιρείας (Α.Ε.), τα φυσικά πρόσωπα που 
ασκούν τη διοίκησή του σε κάθε άλλη περίπτωση και 
τα αντίστοιχα κατά το δίκαιο της αλλοδαπής επιχεί¬ 
ρησης πρόσωπα για: 

α) συμμετοχή σε εγκληματική οργάνωση, κατά το άρ¬ 
θρο 2 παρ. 1 της κοινής δράσης της αριθμ. 98/773/ΔΕΥ 
του Συμβουλίου της Ευρωπαϊκής Ένωσης, 
β) δωροδοκία, κατά το άρθρο 3 της πράξης του Συμ¬ 
βουλίου της 26ης Μαίου 1997 (21) και στο άρθρο 3 παρ. 
1 της κοινής δράσης αριθμ. 98/742/ΚΕΠΠΑ του Συμβου¬ 
λίου, 

γ) απάτη, κατά την έννοια του άρθρου 1 της σύμβασης 
για την προστασία των οικονομικών συμφερόντων των 
Ευρωπαϊκών Κοινοτήτων, 

δ) νομιμοποίηση εσόδων από παράνομες δραστηριό¬ 
τητες, κατά το άρθρο 1 της αριθμ. 91/308/ΕΟΚ οδηγίας 
του Συμβουλίου, για την πρόληψη χρησιμοποίησης του 
χρηματοπιστωτικού συστήματος για τη νομιμοποίηση 
εσόδων από παράνομες δραστηριότητες, 
ε) υπεξαίρεση (375 Π.Κ), 
στ) απάτη (386-388 Π.Κ.), 
ζ) εκβίαση (385 Π.Κ.), 
η) πλαστογραφία (216-218 Π.Κ.), 
θ) ψευδορκία (224 Π.Κ.), 
ι) δωροδοκία (235-237 Π.Κ.), 
κ) δόλια χρεοκοπία (398 Π.Κ.). 

Τα υπό α'-δ' αδικήματα έχουν ως συνέπεια τον απο¬ 
κλεισμό του υποψηφίου σε κάθε περίπτωση, ενώ τα υπό 
ε'-κ', μόνο αν σχετίζονται με την άσκηση του επαγγέλ¬ 
ματος του εργολήπτη. 

Β.3. Να έχει εκπληρώσει τις υποχρεώσεις της, όσον 
αφορά στην καταβολή των εισφορών Κοινωνικής Ασφά¬ 
λισης, σύμφωνα με την ισχύουσα Ελληνική νομοθεσία 
(εφόσον είναι ημεδαπή ή αλλοδαπή μεν αλλά που έχει 
ήδη αναπτύξει δραστηριότητα στην Ελλάδα) ή σύμφωνα 
με τη νομοθεσία της χώρας όπου είναι εγκατεστημένη. 

Β.4. Να έχει εκπληρώσει τις υποχρεώσεις της, όσον 
αφορά στην καταβολή των φόρων, σύμφωνα με την 
ισχύουσα Ελληνική Νομοθεσία (σε περίπτωση που είναι 
εγκατεστημένη στην Ελλάδα) ή σύμφωνα με τη νομο¬ 
θεσία της χώρας όπου είναι εγκατεστημένη. 

Β.5. Να μην έχει διαπράξει πειθαρχικό παράπτωμα 
για το οποίο της επιβλήθηκε ποινή που της στερεί το 
δικαίωμα συμμετοχής σε δημοπρασίες δημοσίων έργων 
(και καταλαμβάνει τη συγκεκριμένη δημοπρασία). 

Β.6. Μελετητική Ομάδα Αναδόχου 

(1) 0 Ανάδοχος υποχρεούται να συνεργαστεί με Μελετη¬ 
τές - Γραφεία Μελετών, τόσο για τη σύνταξη της Τεχνικής 
Προσφοράς όσο και για την Οριστική Μελέτη - Μελέτη 
Εφαρμογής του Έργου. Η συνεργασία αυτή αφορά την 
Εργοληπτική Επιχείρηση, η οποία αμείβει τον Μελετητή, 
χωρίς να δεσμεύει σε τίποτα τον Κύριο του Έργου. 

(2) Οι παραπάνω Μελετητές - Γ ραφεία Μελετών θα 
πρέπει να έχουν δυναμικό ανά κατηγορία μελέτης και 
ως σύνολο τουλάχιστον αντίστοιχο με αυτό των πα¬ 
ρακάτω Ελληνικών μελετητικών γραφείων - μελετητών: 

• Ενός μελετητή - γραφείου μελετών με πτυχίο Β' 
τάξης και άνω στην κατηγορία Υδραυλικών Μελετών 
(Κατηγορία 13). 

• Ενός μελετητή - γραφείου μελετών με πτυχίο Γ' 
τάξης και άνω στην κατηγορία Μηχανολογικών - Ηλε¬ 
κτρολογιών Μελετών (Κατηγορία 9). 

• Ενός μελετητή - γραφείου μελετών με πτυχίο Α' 
τάξης και άνω στην κατηγορία Χημικοτεχνικών Μελετών 
(Κατηγορία 18). 

• Ενός μελετητή - γραφείου μελετών με πτυχίο Γ' 
τάξης και άνω στην κατηγορία Στατικών Μελετών (Κα¬ 
τηγορία 8). 

(3) Τα Ελληνικά μελετητικά γραφεία - μελετητές θα 
πρέπει να είναι κάτοχοι πτυχίων αντίστοιχων κατηγο¬ 
ριών και τάξεων Στην περίπτωση αλλοδαπών επιχει¬ 
ρήσεων (διαγωνιζόμενων Εργοληπτικών Επιχειρήσεων 
ή Εξειδικευμένων Επιχειρήσεων που συμμετέχουν στο 
διαγωνιζόμενο σχήμα) που διαθέτουν μελετητικά τμήμα¬ 
τα, θα πρέπει να αποδεικνύεται ότι διαθέτουν το απαι- 
τούμενο μελετητικό δυναμικό και είναι εγγεγραμμένο 
στα αντίστοιχα Μητρώα της χώρας εγκατάστασης (αν 
υπάρχουν τέτοια) και σε κάθε περίπτωση ότι διαθέτει 
ισοδύναμη εμπειρία. Για την αντιστοιχία της εμπειρίας 
διευκρινίζεται ότι: 

- Μία (1) μονάδα αντιστοιχεί σε εμπειρία τουλάχιστον 
τετραετίας 

- Δύο (2) μονάδες αντιστοιχούν σε εμπειρία τουλάχι¬ 
στον οκταετίας 

- Τρεις (3) μονάδες αντιστοιχούν σε εμπειρία τουλά¬ 
χιστον δωδεκαετίας 

(4) Οι Μελετητές, δεν επιτρέπεται να συνεργάζονται 
με περισσότερους από ένα διαγωνιζόμενο. 

Γ. Δικαιολογητικά 

Κάθε Εργοληπτική Επιχείρηση που συμμετέχει στη 
δημοπρασία, μεμονωμένα ή ως μέλος Κοινοπραξίας, 
οφείλει να αποδείξει ότι πληροί τις απαιτήσεις της ως 
άνω παρ. Α και ότι διαθέτει τα προσόντα της ως άνω 
παρ. Β„ προσκομίζοντας σε πρωτότυπο ή νομίμως επι¬ 
κυρωμένο (κατά το άρθρο 11 του Ν. 2690/99 - ΦΕΚ Α' 
45) τα παρακάτω δικαιολογητικά: 

Γ.1 Δικαιολογητικά επαγγελματικής εγγραφής 

α. Προκειμένου περί εργοληπτικής επιχείρησης εγγε¬ 
γραμμένης στο Μ.Ε.ΕΠ. πρωτότυπο πιστοποιητικό εγ¬ 
γραφής σε αυτό στην τάξη και κατηγορία που ορίζεται 
στην παρ. Α της παρούσας. Υποβάλλεται επίσης και 
φωτοαντίγραφο του πτυχίου, το οποίο επικυρώνεται 
από τον Πρόεδρο της Ε.Δ. και παραμένει στη διάθεση 
των οργάνων του διαγωνισμού για αποδεικτικούς λό¬ 
γους (εκδίκαση ενστάσεων και προσφυγών). 

β. Προκειμένου περί Εργοληπτικής Επιχείρησης προ¬ 
ερχόμενης από κράτος - μέλος της ΕυρωπαϊκήςΈνωσης 
ή του Ε.Ο.Χ. ή από κράτος που έχει υπογράψει την Σ.Δ.Σ. 
του Π.Ο.Ε., όπου τηρούνται επίσημοι κατάλογοι αναγνω¬ 


ρισμένων εργοληπτών, επικυρωμένο από την αρμόδια 
αρχή πιστοποιητικό εγγραφής στους καταλόγους, σε 
τάξη και κατηγορία όπως ορίζεται στο άρθρο 21 της 
παρούσας, συνταγμένο σύμφωνα με το άρθρο 52 της 
Οδηγίας 2004/18 (άρθρο 151 του Ν. 3669/08). 

γ. Προκειμένου περί Εργοληπτικής Επιχείρησης προ¬ 
ερχόμενης από κράτος - μέλος της ΕυρωπαϊκήςΈνωσης, 
ή του Ε.Ο.Χ. ή από κράτος που έχει υπογράψει την Σ.Δ.Σ. 
του Π.Ο.Ε., όπου δεν τηρούνται επίσημοι κατάλογοι ανα¬ 
γνωρισμένων εργοληπτών, απαιτείται βεβαίωση εγγρα¬ 
φής στο επαγγελματικό Μητρώο της χώρας προέλευσής 
της, σύμφωνα με το άρθρο 46 της Οδηγίας 2004/18 
(άρθρο 145 του Ν. 3669/08). 

δ. Γ ια την τεκμηρίωση του δικαιώματος συμμετοχής 
απαιτείται επιπλέον και η απόδειξη ανάλογης τεχνικής 
ικανότητας όπως καθορίζεται στην παρ. 111.2.2. 

Τα δικαιολογητικά επαγγελματικής εγγραφής, προκει¬ 
μένου να γίνουν αποδεκτά, θα πρέπει να βρίσκονται σε 
ισχύ κατά την ημερομηνία παραλαβής των προσφορών. 

Γ.2 Δικαιολογητικά επαγγελματικής και τεχνικής κα¬ 
ταλληλότητας 

Η εκπλήρωση των προσόντων Β.1 - Β.5 της ως άνω 
παρ. Β αποδεικνύεται με τα δικαιολογητικά των περι¬ 
πτώσεων α έως ε της παρ. Γ.2.2, που αφορούν τόσο τις 
μεμονωμένες επιχειρήσεις όσο και όλα τα μέλη των 
κοινοπραξιών, με τις διακρίσεις της παρ. Γ.2.1: 

Γ.2.1 Οι εγγεγραμμένες στο Μ.Ε.ΕΠ. εργοληπτικές επι¬ 
χειρήσεις θα προσκομίσουν, εφόσον κατέχουν, «Ενημε¬ 
ρότητα Πτυχίου» για χρήση σε δημοπρασίες, σύμφωνα 
με την ισχύουσα κάθε φορά υπουργική απόφαση. Η 
Ενημερότητα Πτυχίου απαλλάσσει από την υποχρέ¬ 
ωση προσκόμισης των αντίστοιχων επιμέρους δικαιο- 
λογητικών των περιπτώσεων της παρ. Γ.2.2, εκτός της 
περίπτωσης δ', η οποία δεν τις αφορά. Η Ενημερότητα 
Πτυχίου πρέπει, επί ποινή αποκλεισμού, να είναι σε ισχύ 
κατά την ημερομηνία παραλαβής των προσφορών. Στην 
περίπτωση που η φορολογική ή η ασφαλιστική ενημε¬ 
ρότητα που αναγράφονται στην Ενημερότητα Πτυχίου 
έχουν λήξει κατά την ημερομηνία αυτή, προσκομίζεται 
υπεύθυνη δήλωση (του μεμονωμένου υποψήφιου ή του 
μέλους της υποψήφιας κοινοπραξίας) ότι ο συμμετέχων 
είναι ασφαλιστικά και φορολογικά ενήμερος κατά την 
ημέρα του διαγωνισμού και είναι σε θέση να αποδείξει 
την ενημερότητα αυτή, εφόσον αναδειχθεί μειοδότης. 
Εφόσον στην Ενημερότητα Πτυχίου δεν αναγράφεται 
ρητά ότι τα στελέχη του πτυχίου του διαγωνιζομένου 
είναι ασφαλιστικώς ενήμερα στο ΤΣΜΕΔΕ, ο διαγωνι- 
ζόμενος προσκομίζει επιπλέον της Ε.Π. ασφαλιστική 
ενημερότητα εν ισχύει για τα στελέχη αυτά. 

Οι εγγεγραμμένες στο Μ.Ε.ΕΠ. εργοληπτικές επιχει¬ 
ρήσεις χωρίς Ενημερότητα Πτυχίου, υποχρεούνται να 
προσκομίσουν όλα τα παρακάτω δικαιολογητικά, εκτός 
αυτού της παραγράφου δ'. 

Γ.2.2 Οι αλλοδαπές εργοληπτικές επιχειρήσεις υπο- 
χρεούνται να προσκομίσουν τα δικαιολογητικά των πα¬ 
ραγράφων α' έως δ', εκτός αν είναι εγγεγραμμένες σε 
επίσημους καταλόγους αναγνωρισμένων εργοληπτών 
της χώρας τους, κατά την έννοια του άρθρου 151 του 
Ν. 3669/08, οπότε απαλλάσσονται της υποχρέωσης υπο¬ 
βολής των δικαιολογητικών εκείνων που μνημονεύει το 
πιστοποιητικό εγγραφής τους. 

α. Γ ια την περίπτωση Β.1, Β.2, Β.5 και Β.7 της ως άνω 
παρ. Β υποβάλλεται Υπεύθυνη Δήλωση που υπογράφε- 

ται από τον ατομικό εργολήπτη ή τον νόμιμο εκπρό¬ 
σωπο της επιχείρησης και βεβαιώνει ότι η επιχείρηση, 
ι) δεν τελεί υπό πτώχευση, εκκαθάριση, αναγκαστική 
διαχείριση ή, προκειμένου περί αλλοδαπού διαγωνι- 
ζόμενου, σε οποιαδήποτε άλλη ανάλογη κατάσταση, 
που προκύπτει από μια παρόμοια διαδικασία, η οποία 
προβλέπεται από την εθνική νομοθεσία του Κράτους 
προέλευσής του, 

ιι) ότι τα πρόσωπα που αναφέρονται στην περίπτωση 
2 της ωα άνω παρ. Β δεν έχουν καταδικαστεί για κάποιο 
από τα αδικήματα της περίπτωσης αυτής, 
ιιι) ότι η επιχείρηση δεν έχει διαπράξει πειθαρχικό 
παράπτωμα για το οποίο της επιβλήθηκε ποινή που 
της στερεί το δικαίωμα συμμετοχής σε δημοπρασίες 
δημοσίων έργων (και καταλαμβάνει τη συγκεκριμένη 
δημοπρασία) και 

ίν) ότι το ανεκτέλεστο μέρος των εργολαβικών συμβά¬ 
σεων δεν υπερβαίνει τα όρια ανεκτέλεστου που τίθενται 
στο άρθρο 20 παρ. 4 του Ν. 3669/08. 

β. Για την περίπτωση Β.3 πιστοποιητικά που εκδίδο- 
νται από την αρμόδια αρχή του κράτους εγκατάστασης 
ή του ελληνικού κράτους, περί του ότι έχουν εκπλη¬ 
ρωθεί οι υποχρεώσεις της Εργοληπτικής Επιχείρησης, 
όσον αφορά στην καταβολή των εισφορών κοινωνικής 
ασφάλισης, σύμφωνα με τη νομοθεσία του κράτους 
εγκατάστασης ή και με την ισχύουσα ελληνική νομο¬ 
θεσία, για την Εργοληπτικής Επιχείρησης και για όλες 
τις Κοινοπραξίες στις οποίες συμμετέχει, καθώς και για 
κάθε έργο που εκτελεί (παρ. 3 άρθρου 20 του Ν. 3669/ 
08) στην Ελλάδα. 

Οι επιχειρήσεις που είναι γραμμένες στο Μ.Ε.ΕΠ. (ή 
στα Νομαρχιακά Μητρώα) και δεν κατέχουν Ενημερό¬ 
τητα Πτυχίου, έχουν ειδικά την υποχρέωση να προσκο¬ 
μίσουν Υπεύθυνη Δήλωση όπου θα αναφέρονται 
ι) ότι τα πρόσωπα που απασχολούν με σύμβαση εξαρ¬ 
τημένης εργασίας είναι ασφαλισμένα στους οικείους 
ασφαλιστικούς οργανισμούς (αν δεν απασχολούν τέτοια 
πρόσωπα να υποβάλλεται σχετική αρνητική Υ.Δ.), 
ιι) τα πρόσωπα (ονομαστικά) που στελεχώνουν το πτυ¬ 
χίο της επιχείρησης και έχουν υποχρέωση ασφάλισης 
στο ΤΣΜΕΔΕ. Τα αποδεικτικά ασφαλιστικής ενημερό¬ 
τητας πρέπει να προέρχονται από όλους τους ασφα¬ 
λιστικούς οργανισμούς και να αφορούν την ίδια την 
επιχείρηση, ενώ ειδικότερα πρέπει να προσκομίζεται 
και ασφαλιστική ενημερότητα των ως άνω στελεχών 
προς το ΤΣΜΕΔΕ. 

γ. Γ ια την περίπτωση Β.4, εφόσον η εργοληπτική επι¬ 
χείρηση φορολογείται στην Ελλάδα, αποδεικτικά ενη¬ 
μερότητας για χρέη προς το ελληνικό δημόσιο, τόσο 
μεμονωμένα όσο και για τις Κοινοπραξίες στις οποίες 
συμμετέχει (παρ. 3 άρθρου 20 του Ν. 3669/08). Σε περί¬ 
πτωση που η Εργοληπτικής Επιχείρησης δε φορολογεί¬ 
ται στην Ελλάδα, βεβαίωση από την αρμόδια ελληνική 
αρχή ή υπεύθυνη δήλωση περί του γεγονότος αυτού και 
ταυτόχρονα αποδεικτικό φορολογικής ενημερότητας 
αρμόδιας αρχής της χώρας εγκατάστασής της. 

Αν σε κάποιο κράτος δεν εκδίδονται τα παραπάνω β' 
και γ' έγγραφα ή πιστοποιητικά, μπορεί να αντικατα- 
σταθούν με ένορκη βεβαίωση (εκδοθείσα εντός των έξι 
μηνών που προηγούνται της ημερομηνίας δημοπράτη- 
σης) ή όπου δεν προβλέπεται, από υπεύθυνη δήλωση. Αν 
διαπιστωθεί με οποιονδήποτε τρόπο ότι στην εν λόγω 


χώρα εκδίδονται τα υπόψη πιστοποιητικά, η προσφορά 
του διαγωνιζόμενου είναι απαράδεκτη. 

δ. Για τις εργοληπτικές επιχειρήσεις της παραγράφου 
Α.Ι.γ κατάλογο εκτελεσμένων έργων κατά την τελευ¬ 
ταία πενταετία, συνοδευόμενο από πιστοποιητικά καλής 
εκτέλεσής τους, από τα οποία στοιχεία αποδεικνύεται 
ότι έχουν εκτελέσει παρόμοια ποιοτικά και ποσοτικά 
έργα με το δημοπρατούμενο. Τα πιστοποιητικά αυτά 
αναφέρουν την αξία, το χρόνο και τον τόπο εκτέλεσης 
των έργων και διευκρινίζουν αν τα έργα εκτελέστηκαν 
κατά τους κανόνες της τέχνης και αν περατώθηκαν 
κανονικά. 

ε. Πιστοποιητικά εκπλήρωσης των οικονομικών τους 
υποχρεώσεων προς τις επαγγελματικές εργοληπτικές 
ενώσεις ή υπεύθυνη δήλωση ότι δεν είναι εγγεγραμμέ¬ 
νες σε τέτοιες οργανώσεις. 

Γ.2.3 Γ ια να θεωρηθούν έγκυρα τα υπό β και γ στοι¬ 
χεία της παρ. Γ.2.2 πρέπει να βρίσκονται σε ισχύ κατά 
την ημερομηνία παραλαβής των προσφορών. Αν στις 
ειδικές διατάξεις που διέπουν την έκδοσή τους δεν 
προβλέπεται χρόνος (μεγαλύτερος ή μικρότερος του 
εξαμήνου) ισχύος των δικαιολογητικών, θεωρούνται 
έγκυρα εφόσον φέρουν ημερομηνία έκδοσης εντός των 
έξι μηνών που προηγούνται της ημερομηνίας παραλαβής 
των προσφορών. 

Ειδικά οι υπεύθυνες δηλώσεις και ένορκες βεβαιώσεις, 
που τυχόν προσκομίζονται για αναπλήρωση δικαιολογη- 
τικών, πρέπει επίσης να φέρουν ημερομηνία εντός του 
τελευταίου μηνός πριν τη δημοπράτηση. 

Τα δικαιολογητικά υποβάλλονται: α) οι Υπεύθυνες 
Δηλώσεις σε πρωτότυπο β) τα λοιπά δικαιολογητικά 
σε πρωτότυπο ή (κατ’ επιλογή του διαγωνιζόμενου) σε 
νόμιμα επικυρωμένα φωτοαντίγραφα (κατά τις διατάξεις 
του άρθρου 11 του Ν. 2690/99 όπως ισχύει). 

Αντί επικύρωσης των φωτοαντιγράφων αρκεί η υπο¬ 
βολή (μαζί με τα φωτοαντίγραφα μέσα στο φάκελο 
δικαιολογητικών) υπεύθυνης δήλωσης του νόμιμου εκ¬ 
προσώπου της διαγωνιζόμενης επιχείρησης περί του 
ότι τα υποβαλλόμενα στοιχεία είναι φωτοαντίγραφα 
του πρωτοτύπου. 

Η υπεύθυνη δήλωση πρέπει να αναφέρει επί ποινή 
απαραδέκτου ένα προς ένα τα δικαιολογητικά των οποί¬ 
ων βεβαιώνεται η ακρίβεια. 

Τα πιστοποιητικά που εκδίδονται από τα Κέντρα Εξυ¬ 
πηρέτησης Πολιτών (Κ.Ε.Π.) θεωρούνται πρωτότυπα. Ει¬ 
δικά το αποδεικτικό φορολογικής ενημερότητας των 
ελληνικών αρχών (όταν προσκομίζεται ιδιαίτερα και δεν 
καλύπτεται από την ενημερότητα πτυχίου) υποβάλλεται 
σε πρωτότυπο ή φωτοαντίγραφο θεωρημένο από αρμό¬ 
διο υπάλληλο της αρχής που διεξάγει το διαγωνισμό. Το 
θεωρημένο φωτοαντίγραφο έχει τον ίδιο χρόνο ισχύος 
όπως και το πρωτότυπο (απόφαση Υπουργού Οικονο¬ 
μικών 1109793/6134-11/0016/ΠΟΛ.1223/24.11.1999, ΦΕΚ 2134 
Β', όπως ισχύει). Αποδεικτικά φορολογικής ενημερότη¬ 
τας από τον ειδικό διαδικτυακό τόπο του Υπουργείου 
Οικονομίας και Οικονομικών γίνονται δεκτά ως ακριβή 
φωτοαντίγραφα. 

Επισημαίνεται ότι τα μέλη της Επιτροπής Διαγωνισμού 
δεν επικυρώνουν φωτοαντίγραφα των δικαιολογητικών 
των διαγωνιζόμενων κατά ή μετά το διαγωνισμό. Όλα 
τα δικαιολογητικά πρέπει να περιέχονται στο φάκελο 
των δικαιολογητικών και να είναι ήδη επικυρωμένα με 
νόμιμο τρόπο, κατά την υποβολή του φακέλου. Τα δι- 

καιολογητικά παραμένουν στο φάκελο και δε νοείται 
επίδειξη και απόσυρσή τους από τους διαγωνιζόμενους. 

Εφόσον διαπιστωθεί καθ’ οιονδήποτε τρόπο ότι ο δι- 
αγωνιζόμενος υπέβαλε ψευδή δήλωση κατά την παροχή 
σημαντικών πληροφοριών που ζητούνται στον εν λόγω 
διαγωνισμό, αποκλείεται. 

Γ.2.4 Μετά την ανάδειξη του αναδόχου και στα πλαί¬ 
σια επανελέγχου των δικαιολογητικών συμμετοχής, ο 
ανάδοχος προσκομίζει τα ακόλουθα δικαιολογητικά, 
προκειμένου να αποδείξει την ειλικρίνεια των δηλωθέ- 
ντων με την υπεύθυνη δήλωση της παρ. Γ.2.2.α): 

α. Πιστοποιητικά που εκδίδονται από αρμόδια δικα¬ 
στική ή διοικητική αρχή της χώρας καταγωγής ή της 
χώρας προέλευσης και από τα οποία αποδεικνύεται 
ότι δεν τελεί σε πτώχευση, εκκαθάριση ή αναγκαστική 
διαχείριση. 

Για την Ελλάδα τα πιστοποιητικά που αφορούν την 
πτώχευση και αναγκαστική διαχείριση εκδίδονται από 
το πρωτοδικείο, ενώ αυτό που αφορά τη θέση σε εκ¬ 
καθάριση από την αρμόδια Νομαρχιακή Αυτοδιοίκηση 
ή το Υπουργείο Ανάπτυξης όταν πρόκειται για ανώνυ¬ 
μη εταιρεία και το πρωτοδικείο της έδρας στις υπό¬ 
λοιπες περιπτώσεις νομικών προσώπων (Ο.Ε., Ε.Ε. και 
Ε.Π.Ε.). Πιστοποιητικά περί μη θέσεως σε εκκαθάριση 
δεν προσκομίζονται από τις ατομικές εργοληπτικές 
επιχειρήσεις. 

β. Απόσπασμα ποινικού Μητρώου ή ανάλογο έγγραφο 
Δικαστικής Αρχής της χώρας προέλευσης, που αφορά 
τους διαχειριστές σε περίπτωση ομόρρυθμων (Ο.Ε.), 
ετερόρρυθμων (Ε.Ε.) και εταιρειών περιορισμένης ευ¬ 
θύνης (Ε.Π.Ε.), τον πρόεδρο και διευθύνοντα σύμβουλο 
σε περίπτωση ανώνυμης εταιρείας (Α.Ε.), τα φυσικά 
πρόσωπα που ασκούν τη διοίκησή του σε κάθε άλλη 
περίπτωση και τα αντίστοιχα κατά το δίκαιο της αλ¬ 
λοδαπής επιχείρησης πρόσωπα. Σε περίπτωση που το 
απόσπασμα ποινικού Μητρώου δεν είναι λευκό θα υπο¬ 
βάλλεται ένορκη βεβαίωση ενώπιον δικαστικής αρχής ή 
Συμβολαιογράφου, περί των αδικημάτων που αφορούν 
οι καταδίκες που είναι γραμμένες στο Μητρώο. Αν από 
την ένορκη βεβαίωση προκύπτει ότι κάποια από τις 
καταδίκες αφορά αδίκημα που θα μπορούσε να προκα- 
λέσει αποκλεισμό του διαγωνιζομένου, προσκομίζεται 
η καταδικαστική απόφαση προκειμένου να διαπιστωθεί 
αν το αδίκημα αφορά την άσκηση του επαγγέλματος 
του διαγωνιζομένου. Η ένορκη βεβαίωση διατηρεί την 
ισχύ της για όσο χρόνο αντιστοιχεί στο περιεχόμενο 
του ποινικού Μητρώου. 

γ. Υπεύθυνη δήλωση για το ανεκτέλεστο μέρος των 
εργολαβικών συμβάσεων, συνοδευόμενη από: (α) πίνακα 
όλων των υπό εκτέλεση έργων και (β) τις βεβαιώσεις 
των αρμοδίων υπηρεσιών για το ανεκτέλεστο μέρος 
κάθε εργολαβίας που εκτελεί είτε αυτοτελώς είτε σε 
κοινοπραξία και εκδίδονται στο εξάμηνο που προηγείται 
της ημερομηνίας δημοπράτησης του έργου (άρθρο 20 
παρ. 4 του Ν. 3669/08). 

Γ.3. Δικαιολογητικά μελετητών 

α. Υπεύθυνη δήλωση του Ν. 1599/86 εκάστου μελετητή 
ή Γ ραφείου Μελετών για την αποκλειστική συνεργασία 
στην εκπόνηση της μελέτης προσφοράς με την υπο¬ 
ψήφιο Ανάδοχο με βάση τα οριζόμενα στα συμβατικά 
τεύχη μελετών, σύμφωνα με τις διατάξεις του Ν. 3316/05, 
του Π.Δ. 194/79 και του Π.Δ. 696/74 και των ερμηνευτικών 
αυτών ή τροποποιητικών διαταγμάτων, εγκυκλίων κτλ. 


Στις παραπάνω υπεύθυνες δηλώσεις θα αναφέρεται ότι 
η συνεργασία αυτή αφορά τόσο τη σύνταξη της Τεχνι- 
κής Προσφοράς όσο και την εκπόνηση της Οριστικής 
Μελέτης - Μελέτης Εφαρμογής στην περίπτωση που ο 
διαγωνιζόμενος κηρυχθεί Ανάδοχος. Στην ίδια δήλωση 
θα αναφέρεται από τους μελετητές ότι ουδεμία οικο¬ 
νομική αξίωση έχουν από τον κύριο του έργου γί αυτή 
την συνεργασία. 

β. Επικυρωμένα φωτοαντίγραφα των μελετητικών πτυ¬ 
χίων των μελετητών. Υπεύθυνη δήλωση του Ν. 1599/86 
εκάστου μελετητή ή Γ ραφείου Μελετών σχετικά 

- με την ισχύ του πτυχίου την ημέρα της δημοπρασίας 

- ότι δεν εμπίπτουν σε οικίες διατάξεις που να επιβάλ¬ 
λουν αποκλεισμό τους από την ιδιότητα του μελετητή 

γ. Υπεύθυνη δήλωση του Ν. 1599/86 εκάστου μελετη¬ 
τή ή Γ ραφείου Μελετών με την οποία ορίζεται κοινός 
εκπρόσωπός τους και με την οποία γίνεται αποδεκτό 
να υπογράφει ο κοινός εκπρόσωπος για λογαριασμό 
όλων τα τεύχη και τα σχέδια της τεχνικής προσφοράς. 

ΟΙΚΟΝΟΜΙΚΗ ΚΑΙ ΧΡΗΜΑΤΟΔΟΤΙΚΗ ΙΚΑΝΟΤΗΤΑ: 

Θα πρέπει να προσκομιστεί βεβαίωση τράπεζας για 
την δανειοληπτική ικανότητα της διαγωνιζόμενης εργο¬ 
ληπτικής επιχείρησης, ημεδαπής ή αλλοδαπής. Κρίνεται 
επαρκής ως απόδειξη πιστοληπτικής ικανότητας, έγγρα¬ 
φο τράπεζας που δηλώνει ότι συνεργάζεται με τον υπο¬ 
ψήφιο και θα εξετάσει αίτησή του για χρηματοδότηση 
με ποσό που αντιστοιχεί σε ποσοστό 10% τουλάχιστον 
του προϋπολογισμού του έργου (χωρίς ΦΠΑ), αν και 
εφόσον αναδειχθεί ανάδοχος. Σε περίπτωση κοινοπρα¬ 
ξίας η απαιτούμενη δανειοληπτική ικανότητα πρέπει να 
αποδεικνύεται στο πρόσωπο μίας τουλάχιστον από τις 
κοινοπρακτούσες επιχειρήσεις ή σωρευτικά σε όλες τις 
επιχειρήσεις. 

Βεβαίωση τράπεζας για τη δανειοληπτική ικανότητα 
της διαγωνιζόμενης εργοληπτικής επιχείρησης, ημεδα¬ 
πής ή αλλοδαπής. Κρίνεται επαρκής ως απόδειξη πιστο- 
ληπτικής ικανότητας, έγγραφο τράπεζας που δηλώνει 
ότι συνεργάζεται με υποψήφιο και θα εξετάσει αίτησή 
του για χρηματοδότηση, με ποσό που αντιστοιχεί σε πο¬ 
σοστό 10% τουλάχιστον του προϋπολογισμού του έργου 
(χωρίς Φ.Π.Α.), αν και εφόσον αναδειχθεί ανάδοχος. Σε 
περίπτωση κοινοπραξίας η απαιτούμενη δανειοληπτική 
ικανότητα πρέπει να αποδεικνύεται στο πρόσωπο μιας 
τουλάχιστον από τις κοινοπρακτούσες επιχειρήσεις ή 
σωρευτικά σε όλες τις επιχειρήσεις. 

ΤΕΧΝΙΚΗ ΙΚΑΝΟΤΗΤΑ: 

Γ ια τις αλλοδαπές επιχειρήσεις που προέρχονται από 
χώρες της Ε.Ε. ή του Ε.Ο.Χ, ή της Σ.Δ.Σ. του Π.Ο.Ε., 
στις οποίες δεν τηρούνται επίσημοι κατάλογοι ανα¬ 
γνωρισμένων εργοληπτών, απαιτείται η υποβολή των 
στοιχείων που αναφέρονται στην παρ. 2 του άρθρου 
147 του Ν. 3669/08 τα οποία θα αποδεικνύουν την τεχνι¬ 
κή ικανότητα του διαγωνιζομένου σε εκτέλεση έργων 
επεξεργασίας λυμάτων, ισοδύναμου πληθυσμού ίσου ή 
μεγαλύτερου με το δημοπρατούμενο, κατά την τελευ¬ 
ταία πενταετία. 

ΠΑΡΟΧΗ ΑΣΦΑΛΕΙΑΣ ΚΑΙ ΕΓΓΥΗΣΕΙΣ ΠΟΥ ΑΠΑΙΤΟΥ¬ 
ΝΤΑΙ: 

Εγγύηση συμμετοχής 50.576,00 ευρώ (ποσοστό 2% επί 
του προϋπολογισμού της υπηρεσίας, χωρίς αναθεώρηση 
και Φ.Π.Α.). Χρόνος ισχύος τουλάχιστον 11 μήνες. 

Εγγύηση καλής εκτέλεσης 126.438,00 ευρώ (ποσοστό 
5% επί του προϋπολογισμού της υπηρεσίας, χωρίς ανα- 

θεώρηση και Φ.Π.Α.). Σε περίπτωση που το ποσοστό 
έκπτωσης που πρόσφερε στο διαγωνισμό ο ανάδοχος 
είναι μεγαλύτερο του νομίμου ορίου 12%, υποχρεούται 
να προσκομίσει για την υπογραφή της σύμβασης επι¬ 
πλέον πρόσθετη εγγύηση καλής εκτέλεσης, σύμφωνα 
με τα οριζόμενα στην παράγραφο 2 του άρθρου 35 
του Ν. 3669/08 ως τροποποιήθηκε με το άρθρο 59 του 
Ν. 4146/2013, το ύψος της οποίας μπορεί να φτάσει και 
το 22% του προϋπολογισμού. 

Σε περίπτωση αναδόχου κοινοπραξίας, οι εγγυήσεις 
καλής εκτέλεσης είναι πάντοτε κοινές υπέρ όλων των 
μελών της, όπως ορίζεται στο άρθρο 39 παρ. 1 του 
Ν. 3669/08. 

Οι εγγυήσεις υποβάλλονται ως εγγυητικές επιστολές 
πιστωτικών ιδρυμάτων ή άλλων νομικών προσώπων που 
λειτουργούν νόμιμα στα κράτη μέλη της Ευρωπαϊκής 
Ένωσης και έχουν σύμφωνα με τα ισχύοντα το δικαί¬ 
ωμα αυτό. 

ΚΥΡΙΟΤΕΡΟΙ ΟΡΟΙ ΧΡΗΜΑΤΟΔΟΤΗΣΗΣ ΚΑΙ ΠΛΗΡΩ¬ 
ΜΗΣ: 

Το έργο συγχρηματοδοτείται από το Ταμείο Συνοχής/ 
ΕΠΙΧΕΙΡΗΣΙΑΚΟ ΠΡΟΓΡΑΜΜΑ «ΠΕΡΙΒΑΛΛΟΝ και ΑΕΙΦΟ¬ 
ΡΟΣ ΑΝΑΠΤΥΞΗ 2007-2013» και Εθνικούς Πόρους σε ότι 
αφορά το επιλέξιμο τμήμα του και από ιδίους πόρους 
σε ότι αφορά το μη επιλέξιμο τμήμα του (άρθρο 13 του 
Τιμολογίου) και υπόκειται στις κρατήσεις που προβλέ- 
πονται για τα έργα αυτά, περιλαμβανομένης και της 
κράτησης 6%ο του άρθρου 27 παρ. 34-37 του Ν. 2166/93 
(Φ.Ε.Κ. 137 Α724-8-93). 

Τα γενικά έξοδα, όφελος κ.λπ. του Αναδόχου και οι 
επιβαρύνσεις από φόρους, δασμούς κτλ. καθορίζονται 
στο αντίστοιχο άρθρο της Συγγραφής Υποχρεώσεων. 
Ο Φ.Π.Α. βαρύνει τον Κύριο τουΈργου. Οι πληρωμές θα 
γίνονται σύμφωνα με το άρθρο 53 του Ν. 3669/08 (ΚΔΕ) 
και τα εγκεκριμένα τεύχη δημοπράτησης του έργου. 
Η πληρωμή του εργολαβικού τιμήματος θα γίνεται σε 
ΕΥΡΩ. 

Προβλέπεται η δυνατότητα χορήγησης προκαταβολής 
στον Ανάδοχο, σύμφωνα με το άρθρο 51 του Ν. 3669/08 
ύψους δέκα πέντε τοις εκατό (15%) για δαπάνες πρώ¬ 
των εγκαταστάσεων, δαπάνες μελετών και προμηθειών 
μηχανημάτων που εγκαθίστανται στο έργο. 


Δεν προβλέπεται η πληρωμή πριμ στην παρούσα σύμ¬ 
βαση. 

ΚΡΙΤΗΡΙΟ ΑΝΑΘΕΣΗΣ: Η οικονομική προσφορά των δι- 
αγωνιζομένων θα υποβληθεί με το σύστημα προσφοράς 
που περιλαμβάνει μελέτη και κατασκευή σύμφωνα με 
τις διατάξεις του άρθρου 8 του Ν. 3669/08. Κριτήριο για 
την ανάθεση της σύμβασης είναι η η πλέον συμφέρουσα 
από οικονομική άποψη προσφορά. 

ΠΡΟΣΦΥΓΕΣ: Κάθε Υποψήφιος, που θα θεωρήσει ότι 
θίγεται από παράνομη, κατά την κρίση του, πράξη ή 
παράλειψη της Αναθέτουσας Αρχής, θα δικαιούται προ¬ 
σωρινής δικαστικής προστασίας, σύμφωνα με κατά τις 
Οδηγίες 89/665/ΕΟΚ και 92/13/ΕΟΚ, όπως τροποποιήθη¬ 
καν με την 2007/66/ΕΚ, και το Ν. 3886/10 (ΦΕΚ 173/Α710). 

ΣΥΜΒΑΤΙΚΑ ΤΕΥΧΗ ΚΑΙ ΣΥΜΠΛΗΡΩΜΑΤΙΚΑ ΕΓΓΡΑ¬ 
ΦΑ - ΤΡΟΠΟΣ ΑΠΟΚΤΗΣΗΣ: Παραλαμβάνονται από τον 
Τεχνική Υπηρεσία του Δήμου Αμφίκλειας - Ελάτειας, 
Τ.Κ. 35004 Ελάτεια, πληροφορίες: Νικολάου Άννα τηλ.: 
22340-29173, 22343-50209,22343-50220, Ραχ: 22340-31898, 
όλες τις εργάσιμες ημέρες και ώρες 09:00 - 14:00, με 
την καταβολή ποσού 80 ευρώ, εκτός αν ο ενδιαφε¬ 
ρόμενος αναλάβει με δαπάνη και επιμέλεια του την 
αναπαραγωγή. 

ΠΡΟΘΕΣΜΙΑ ΛΗΞΗΣ ΤΗΣ ΠΡΟΘΕΣΜΙΑΣ ΠΑΡΑΛΑΒΗΣ 
ΤΩΝ ΠΡΟΣΦΟΡΩΝ: 03/06/2014 και ώρα 10:00 στην Τεχνι¬ 
κή υπηρεσία του Δήμου Αμφίκλειας - Ελάτειας. 

ΓΛΩΣΣΕΣ ΠΟΥ ΜΠΟΡΟΥΝ ΝΑ ΧΡΗΣΙΜΟΠΟΙΗΘΟΥΝ 
ΣΤΗΝ ΠΡΟΣΦΟΡΑ: Επίσημη γλώσσα της διαδικασίας 
είναι η Ελληνική και όλα τα στοιχεία αυτής, καθώς και 
κάθε έγγραφο της Υπηρεσίας, θα είναι συντεταγμένα 
στην Ελληνική γλώσσα ή θα συνοδεύονται από νόμιμη 
ελληνική μετάφραση. 

ΧΡΟΝΟΣ ΙΣΧΥΟΣ ΠΡΟΣΦΟΡΩΝ: Δέκα (10) μήνες από 
την ημερομηνία υποβολής των προσφορών. 

ΗΜΕΡΟΜΗΝΙΑ ΑΠΟΣΤΟΛΗΣ ΤΗΣ ΠΕΡΙΛΗΠΤΙΚΗΣ ΠΡΟ¬ 
ΚΗΡΥΞΗΣ ΣΤΗΝ Ε.Ε.: Περίληψη που περιέχει τις πληρο¬ 
φορίες της παρούσας απεστάλη ήδη στην Υπηρεσία 
Επισήμων Εκδόσεων της Ε.Ε. στις 24/03/2014. 

Ελάτεια, 21 Μαρτίου 2014 

Ο Αντιδήμαρχος 
ΛΟΥΚΑΣ ΠΑΛΑΣΑΝΤΖΑΣ 

